
# Сөләйман: «Дөнья якты, әмма кысан!»

(ШИГЫРЬ)

Дөнья якты, әмма кысан!

Лоркамы түзсен шуңа!

Юк тынгылык, йөрәк ярсый,

Күңел күккә атыла!

Таш диварлар аңа кысан –

Кая инде ул түзү!

Таштан ташка бәргәләнә

Лорканың утлы сүзе.

Бу язмыштан юк котылу,

Лоркага юл салынган,

Кыргый байтал – бәйсез ирек! –

Аның кайнар канында.

Бу юлның чиге билгеле,

Бу юлның чиге – упкын,

Шул упкынга оча Лорка,

Этәрә байтал холкы...

Следите за самым важным и интересным в Telegram-каналеТатмедиа

## Нет комментариев
Сөләйман: «Дөнья якты, әмма кысан!»